再加上中國內戰走佬去香港嘅難民，滲入咗國民黨同共產黨成員，哩兩派人嚟到香港後，經常發生爭執同成日搞事，又想利用基層民眾去爭奪香港嘅政局主導權，係1956年支持國民黨批人趁雙十節發起雙十暴動，係首次有中國嘅政治派系係香港生事，香港政府平息咗雙十暴動後，意識到國共勢力都係香港民間擴張勢力，要防範哩兩幫人再搞亂香港，港府並未有禁制國共兩派勢力係香港繼續活動，不過共產黨堆人唔甘心港府俾國民黨派系係香港繼續活動，所以一直企圖藉故逼港府驅逐國民黨出香港。